यदि शुक्र और राहू की युति लग्न, चतुर्थ, सप्तम या नवम भाव में हो और नवमेश की दशा में राहू का गोचर जन्मकालीन शुक्र पर हो तो व्यक्ति को धार्मिक बातो या कृत्यों से अरुचि हो जाती है। गुरु, शास्त्र और धर्म आदि की बातें सुनकर उसे गुस्सा आता है। वह इनके अनेक दोषों को गिनाने लगता है। शरीर मे पसीना अधिक आता है। भरपेट खाने के बाद भी भोजन का लालच बना रहता है। इस बाधा को "देवाशत्रु" नाम से जाना जाता है। लेकिन उपरोक्त स्थिति में ही अगर शुक्र राहु के साथ बुध भी शामिल हो जाता है तो व्यक्ति के शरीर पर गन्धर्वशक्ति का आना माना जाता है उस समय वह हमेशा प्रसन्न रहने का प्रयास करता है। हंसी मजाक करना और अधिक बाते करने मे उसकी बहुत रुचि होती है। उसे वनों और उपवनों से गहरा लगाव रहता है। वह इन जगहों पर अकेले बैठकर गुनगुनाते पाया जाता है। यदि उसे उसके खयालों से जगा दिया जाय तो वह मुस्कुरा उठता है।